TARYBOS SPRENDIMAS
2004 m. gegužės 24 d.
dėl naujų Ekonomikos ir socialinių reikalų komiteto narių skyrimo
(2004/735/EB)
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 49 straipsnį,
atsižvelgdama į Europos bendrijos steigimo sutartį, ypač į jos 259 straipsnį,
atsižvelgdama į Europos atominės energijos bendrijos steigimo sutartį, ypač į jos 166 straipsnį,
atsižvelgdama į Aktą dėl Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sąlygų ir Sutarčių, kuriomis grindžiama Europos Sąjunga, pritaikomųjų pataisų, ypač į jo 14 ir 48 straipsnius,
atsižvelgdama į 2002 m. rugsėjo 17 d. Tarybos sprendimą dėl Ekonomikos ir socialinių reikalų komiteto narių skyrimo laikotarpiui nuo 2002 m. rugsėjo 21 d. iki 2006 m. rugsėjo 20 d.,
atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos vyriausybių pasiūlymus,
pasikonsultavusi su Komisija,
kadangi:
(1)
Į Europos Sąjungą įstojus Čekijai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai Ekonomikos ir socialinių reikalų komitetas turėtų padidėti paskyrus devyniasdešimt penkis narius, atstovaujančius įvairioms organizuotos pilietinės visuomenės ekonominėms ir socialinėms sritims.
(2)
Komitetas turi būti sudaromas taip, kad tinkamai atstovautų įvairioms organizuotos pilietinės visuomenės ekonominėms ir socialinėms sritims,
NUSPRENDĖ:
Vienintelis straipsnis
Ekonomikos ir socialinių reikalų komiteto nariais laikotarpiui iki 2006 m. rugsėjo 20 d. skiriami asmenys, kurių pavardės ir pareigų pavadinimai išvardyti priede.
Priimta Briuselyje, 2004 m. gegužės 24 d.